**LUKUVUOSISUUNNITELMA 2017-2018**

**Tervakosken koulu**

**Vähikkälän koulu**

Lukuvuosisuunnitelman käsittely ja hyväksyminen:  
Henkilökunnan kokous: 6.9.2017

Tiedote koteihin: lautakunnan käsittelyn jälkeen

**Tervakosken koulu**

**Rehtori:** Sisko Lievonen

**Apulaisjohtaja:** Asta Kähärä

**Apulaisjohtaja Vähikkälän koululla:** Syyslukukausi Meri-Marja Nurmilaakso, kevätlukukausi Janne Heikkonen

**Koulusihteeri:** Pälvi Vuorensyrjä

**Opettajat:**

1 lk: Marita Karppinen, Eveliina Vartiainen ja Mimi Lehti

2 lk: Marjo Viitala, Laura Välläri, Tarja Kaislehto

3 lk: Annu Hyökyvaara, Päivi Järveläinen ja Laura Wegelius

4 lk: Timo Aarnio, Milena Komulainen, Rita Kannisto

5 lk: Tuomo Harju,, Osmo Kiventöyry ja Kirsi Jalava

6 lk: Arto Laakso, Ilkka Turunen ja Jenniina Mutta

Eng. Rosanna Siljander-Simenius, Minna Maijala

Erityisop. Tiina Heino, Kristiina Saarenkanta, Piia Marttinen, Satu Anttila

Ort.uskonto: Maura Ihatsu

Vähikkälän koulu: Janne Heikkonen (1.9. alkaen Johanna Mustasola), Meri-Marja Nurmilaakso

**Kouluohjaajat:**

Johanna Ruuska, Kaisa Vainio, Tiina Aarnipuu, Minna Taiponen

**Iltapäivätoiminnan ohjaajat:**

Johanna Vanamo ja Katja Ukkonen

**Oppisopimusopiskelija**: Essi Anttila

**Terveydenhoitaja:** Hannele Hämäläinen

**Koululääkäri:**

**Psykologi:** Erika Laine

**Kuraattorit:**

1-4lk: Sanna Tenkanen

5-6lk: Reija Sailio

**Kiinteistöhuolto:** Pasi Nyqvist, Ville Kiuru, Jari Vainikka

**Vahtimestari:** Anja Salminen marraskuuhun saakka

**Laitoshuoltajat:** Artsi ja Marjo Järvinen Tervakoskella ja Ari Halttu Vähikkälässä

**Palveluvastaavat:** Heli Haverinen ja Airi Nikander

**TYÖ- JA LOMA-AJAT**

|  |  |
| --- | --- |
| Syyslukukausi | 10.8. – 22.12.2017 |
| Syysloma | 16. – 22.10.2017 (vko 42) |
| Joululoma | 23.12.2017 – 7.1.2018 |
| Kevätlukukausi | 8.1. – 2.6.2018 |
| Talviloma | 26.2. – 4.3.2018 (vko 9) |

Koulut voivat pitää työpäivän valitsemanaan lauantaina. Korvaava vapaapäivä on tällöin maanantai 30.4.2018.

**Vähikkälässä** pidetään la-työpäivä keväällä. Korvaava vapaapäivä on tällöin maanantai 30.4.2018.

**TUNTIEN JA RUOKAILUJEN AIKATAULUT**

**Pääkoulun aikataulut**

|  |  |  |
| --- | --- | --- |
| 8:15-9:00 |  |  |
| 9.05-9.50 |  |  |
| 10:15---- | 10:20 alkaen ruokailu | 9:50-10:15 |
| ----11:45 |  | 11:45-12:15 |
| 12:15-13:00 |  | 13:00-13:15 |
| 13:15-14:00 |  | 14:00-14:15 |
| 14:15-15:00 |  |  |
| Oppitunnit | Ruokailu | Välitunnit |

**Seuratalon aikataulut**

|  |  |  |
| --- | --- | --- |
| 8:15-9:00 |  |  |
| 9:15 ---- |  | 9:00-9:15 |
| ---- 10:45 | 10:30 alkaen ruokailu | 10:45-11:30 |
|  |  |  |
| 11:30--- |  |  |
| ---13:00 |  | 13:00-13:15 |
| 13:15-14:00 |  |  |
| Oppitunnit | Ruokailu | Välitunnit |

**Vähikkälässä:**

|  |  |
| --- | --- |
| 1. 8.00-8.45 |  |
| 2. 9.00-9.45 |  |
| 3. 10.00-10.45 | Ruokailu 10.45-11.00 |
| 4. 11.15-12.00 |  |
| 5. 12.15-13.00 |  |
| 6. 13.15-14.00 |  |

**VÄLITUNNIT**

**Pääkoululla** välitunteja valvoo 2-4 opettajaa sekä 1-2 kouluohjaajaa vuorolistan mukaisesti. Valvojien määrä on suhteutettu välitunnilla olevaan oppilasmäärään sopivaksi. Myös sisävalvontaa järjestetään pitkälle välitunnille erityisesti talviaikaan.

Valvojilla on päällään keltainen huomioliivi, jotta he erottuvat ja ovat tunnistettavissa pihalla.

Välituntialue on jaettu metsäalueeksi (väh. 1 valvoja) ja píha-alueeksi (1-3 valvojaa).

**Seuratalolla** välituntivalvonnasta vastaa yksi opettaja ja ohjaaja kerrallaan.

**Vähikkälässä** 15 minuutin välitunti pidetään 45 min. oppitunnin perään. Välituntivalvonnasta vastaa opettaja.

**PÄIVÄNAVAUKSET**

**Tervakosken koulu:**

Koulupäivät aloitetaan lyhyellä päivänavauksella omassa luokassa.

Janakkalan seurakunta pitää aamunavauksen Tervakosken koulun oppilaille kerran kuukaudessa. Aamunavaus pidetään ensin pääkoululla ja sitten perään Seuratalon yksikössä.

Syyslukukauden ensimmäinen seurakunnan päivänavaus on 5.9.2017 klo 9.10 (loput aamunavaukset sovimme myöhemmin).

Vanhempien ilmoituksen perusteella järjestetään uskonnollisille aamunavauksille vaihtoehtoinen tilaisuus, jonka järjestävät Piia Marttinen sekä Rosanna Siljander-Simenius.

**Vähikkälän koulu:**

Vähikkälässä koulupäivät aloitetaan aina yhteisellä aamunavauksella.

Janakkalan seurakunta pitää aamunavauksen koko koululle kerran kuukaudessa. Toinen opettaja pitää aamunavauksen tällöin et-oppilaille.

**OPETUKSEN JAKSOTUS**

5.luokat: Viidensillä luokilla on tänä vuonna jaksotunteja 2h / vko (hi 1 **½** ja yh ½)

6. luokat: Opiskelemme jaksoittain ympäristöoppia, historiaa ja yhteiskuntaoppia. Joskus opiskelemme kaksi jaksoa peräkkäin samaa ainetta, jos jaksot liittyvät kiinteästi toisiinsa (esimerkiksi historian jaksot Keskiaika Euroopassa ja Keskiaika Pohjolassa). Jaksotunti pidetään ti-pe klo 12.15-13.00.

**YHDYSLUOKKAOPETUS:**

Vähikkälän koulussa on opiskeluryhmät, joissa opiskelee eri vuosiluokilla olevia oppilaita (1-2 sekä 3-6 yhdysluokat). Koulussa on yhdysluokista johtuen vuorokurssiperiaate seuraavissa oppiaineissa:

1-2 lk uskonto ja ympäristöoppi

3-4 lk uskonto ja ympäristöoppi

5-6 lk historia, uskonto ja ympäristöoppi

Tämä tarkoittaa sitä, että joka toinen vuosi opiskellaan esim. 1-2.luokalla 1-luokan ympäristötietoa ja joka toisella 2-luokan. Tänä vuonna opiskellaan 2-, 4- ja 6-luokan oppikirjoja.

**ETÄYHTEYKSIÄ HYÖDYNTÄVÄ OPETUS**

Reaali- eli samanaikaista etäopetusta voidaan järjestää jo alakoulusta lähtien, kunhan peruskoulun oppilaiden valvonta on järjestetty. Tällainen etäopetus mm. sujuvoittaa pienryhmäisten uskontojen opetusta ja laajentaa koulujen kielivalikoimaa kokoamalla oppilasryhmän yhteen eri koulujen oppilaista. Kuten tunnettua, niin lainsäädännön mukaan oppivelvollisten perusopetuksessa ei opetusta voi järjestää etäopetuksena. Sen sijaan etäyhteyksiä hyödyntävä opetus on nimitys opetukselle, jossa yhdistellään joustavasti lähi- ja etäopetusta ja otetaan käyttöön digitaalisia oppimisympäristöjä, työvälineitä ja palveluita perinteisempien ohella. Etäyhteyksiä hyödyntämällä voidaan edistää oppilaiden/opiskelijoiden yhdenvertaisia mahdollisuuksia laadukkaaseen opetukseen opiskelijamäärästä, koulun sijainnista tai opiskelijan elämäntilanteesta riippumatta. (Etäyhteys.fi)

Tänä lukuvuonna etäyhteysopetusta hyödynnetään Vähikkälän koululle elämänkatsomustiedon opetuksessa sekä ruotsin kielen opetuksessa.

**Mitkä ovat etäyhteyksien opetuskäyttöä ohjaavat**

* **opetuksen järjestämisen käytännöt ja yhteiset toimintatavat:**

Elämänkatsomustietoa opetetaan lähi- ja etäyhteysopetuksen sekamuotona. Tervakosken koulun opettaja käy Vähikkälän koululla antamassa lähiopetusta NOIN KERRAN KUUKAUDESSA ? ja hoitaa samalla seuraavien tuntien tarvittavat materiaalit oppilaille käyttöön. Kuukauden muilla tunneilla etäyhteys on päällä elämänkatsomustiedon ensimmäisellä oppitunnilla. Jälkimmäinen oppitunti koskee vain yhtä Vähikkälän koulun oppilasta, ja hän työskentelee tunnin et-opettajien laatiman materiaalin parissa omassa luokassaan. Sellaisena maanantaina, kun oppilaiden omassa luokassa käydään Kiva-koulun oppitunteja, ovat elämänkatsomustiedon oppilaat osana tätä opetusta.

Ruotsin kielessä etäyhteysopetusta käytetään rikastuttamaan ja syventämään ruotsin kielen osaamista erityisesti kieliopillisissa asioissa. Etäyhteysopetus toimii toisella ruotsin kielen tunnilla osan aikaa tunnista, ja opetuksesta vastaa Milena Komulainen. Muuten oppilaat opiskelevat oman opettajan johdolla.

* **eri toimijoiden vastuut:** Elämänkatsomustiedon osalta opetus- ja arviointivastuu on Tervakosken koulun opettajilla (Asta Kähärä, Annu Hyökyvaara). Ruotsin kielen osalta opetus- ja arviointivastuu on Vähikkälän koulun opettaja Janne Heikkosella (1.9. alkaen Johanna Mustasolalla).

Etäopetuksen teknisestä toteutumisesta sekä tekniikan opetuksesta vastaa tvt-tutoropettaja Marita Karppinen.

**KOULUKULJETUKSET**

**Tervakosken koulussa** on 65 kuljetusoppilasta. Kuljetukset ajoittuvat aamuisin klo 7-10 ja iltapäivisin klo 12-15 väliselle ajalle.

Kuljetussuunnittelija on tiedottanut oppilaita ja koteja kuljetussuunnitelmasta.

Aamun odotuksiin on oppilaille osoitettu tila, jossa he voivat turvallisesti odottaa oman koulupäivänsä alkua. Iltapäivän odotusaikoihin on järjestetty ohjaus kouluohjaajan toimesta. Ohjattua toimintaa järjestetään päivittäin tarpeen mukaan klo 12-15.30 välillä.

Pääkoulun ja uuden puolen oppilailla valvonta on järjestetty uudella puolella, Seuratalon oppilailla Seuratalolla, joten siirtymiä valvontaan ei tule. Odotusvalvonnan tarve on kysytty huoltajilta lukuvuoden alussa.

**Vähikkälän koulu:**

Taksi tuo oppilaat Vähikkälän koululle joko klo 7.45 ja 8.45 koulun alkamisajasta riippuen. Iltapäivisin koulutaksi ja Tassubussi (ma ja pe) hakevat oppilaat koululta klo 12-14 välisenä aikana.

**LUKUVUODEN TEEMAT, JUHLAT JA ARJESTA POIKKEAVAT TAPAHTUMAT SEKÄ KOULUN ULKOPUOLELLA ANNETTAVA OPETUS**

**Tervakosken koulun juhlat ja tapahtumat 2017-2018**

**Syyslukukausi**

Syyskuu

ti 5.9. seurakunnan päivänavaus

ke 13.9. ponnaripäivä

to 14.9. - pe 15.9. nälkäpäiväkeräys

ti 19.9.-to .21.9. valokuvaukset

ke 27.9. poistumisharjoitus

pe 29.9. Kodin ja koulun päivä

Lokakuu

ke 4.10. seurakunnan päivänavaus

ke 11.10. pyjamapäivä

pe 13.10. tapaturmapäivä

viikko 42 syysloma

Marraskuu

to 2.11. seurakunnan päivänavaus

pe 3.11. halloween -tapahtuma

ma 20.11. Lapsen oikeuksien päivä

Joulukuu

ti 5.12. Itsenäisyysjuhla koulupäivän aikana (koulua 9-13)

to 21.12. laulutapahtuma (koulua 9-13)

pe 22.12. koulua 9-12

**Kevätlukukausi**

Lauantai-koulupäivä 10.2.2018 kodin ja koulun yhteistyön teemalla. Vastaava vapaa 30.4.2018.

Kevätlukukauden tapahtuma- ja juhlatiimi kokoontuu syksyllä ja rakentaa lukukauden tapahtumakalenterin.

**Vähikkälän koulun lukuvuoden juhlat ja tapahtumat 2017-2018**

Elokuu:

* 29.8. suunnistuspäivä Kiipulassa
* 30.8. poistumis- ja sisällesuojautumisharjoitukset
* 31.8. vanhempainilta

Syyskuu:

* 4.9. srk:n 6.lk-päivä Tarinmaalla
* 29.9. koko koulun luontoretki

Lokakuu:

* 25- ja 27.10. uintireissut Tervakoskelle
* 27.10. oppilaskunnan järjestämä Halloween-disco

Marraskuu:

* 3.11. uintireissu Tervakoskelle
* 30.11. Suomi 100-tanssijuhla Turengissa (osallistuminen vielä epävarmaa)

Joulukuu:

* 5.12. itsenäisyyspäiväjuhla koululla/Tervakoskella
* 21.12 joulujuhla koululla/Vähikkälän seuratalolla

Tammikuu:

* uintireissut keväällä (3-4 kpl)

Helmikuu:

* laskettelureissu Kalpalinnaan (aika selviää myöhemmin)

Maaliskuu

* kevään poistumis- ja sisällesuojautumisharjoitukset

Huhtikuu:

* 10.4. keilausta Hämeenlinnassa
* 30.4. vapaa

Toukokuu:

* 15.5. pikkukoulujen jalkapalloturnaus
* 19.5. la-työpäivä (Erätoverit järjestää)
* yleisurheilukilpailut Liinalammella
* luokkaretki

**Koulun ulkopuolella annettava opetus:**

* Joka keskiviikko klo 11-14 Suruton-oppitunnit (yhdessä 1A, 1B ja 1C) sekä 4C viikoittain.
* Ympäröivä luonto ja lähimaasto kävellen ja pyöräillen.
* Retket Napialan vanhaan kouluun pyöräillen ja bussilla.
* Tervakosken ja Turengin kirjastot
* 3.luokkien kotiseuturetki Turenkiin bussilla.
* Retket lähikaupunkeihin.
* 5.luokkien retki Helsinkiin / Tampereelle tai Lahteen.
* 6.luokkien leirikoulu Piispalassa 4.-6.9. (ohjelma lähetetty Siskolle) Kaikki 6.luokat tekevät vierailun Yrityskylään Tampereelle, Seurakuntapäivä Tervakosken kirkolla/srktalolla 8.9. Syysretki HML:aan? Kevätretki? Suruttomassa muutama koulupäivä, TET-päivä

**KOULUN ARKEEN KUULUVAT RYHMÄT JA VASTUUHENKILÖT SEKÄ KEHITTÄMISHANKKEET**

**Koulun pedagogisen kehittämisen painopistealueet:**

1. Lukuvuoden tavoite on, että kehitämme toimintakulttuuria ja siihen liittyviä toimintatapoja entistä paremmaksi.
2. Jokaisen työntekijän yksilölliset kiinnostuksen kohteet ja ideat saavat kukoistaa.

“Toimintakulttuurilla on keskeinen merkitys perusopetuksen yhtenäisyyden toteuttamisessa. Se vaikuttaa aina oppilaan kohtaamaan koulutyön laatuun. Yhteisön toimintakulttuuri on sen historiallisesti ja kulttuurisesti muotoutuva tapa toimia. Toimintakulttuuria voidaan kehittää ja muuttaa.” (OPS2014, 26.)

**TERVAKOSKEN KOULU ON MUKANA JANAKKALAN KUNNAN HANKKEISSA:**

**Liikkuva koulu -hanke:** Liikkuva koulu vastaava Eveliina Vartiainen

Tervakosken koulu on rekisteröity Liikkuvaksi kouluksi. Sen tavoitteena on toiminnallisten menetelmien avulla lisätä liikettä koulupäiviin, edesauttaa kouluviihtyvyyttä ja vähentää istumista oppitunneilla. Liikkuva koulu -hanke on Janakkalan kunnassa käynnistynyt kolmevuotinen projekti, jonka toisen vuoden (2017-2018) tavoitteena on kehittää kouluympäristöjä liikunnallisiksi oppilas- ja opiskelijalähtöisesti (osallisuus). Tavoitteena on myös tehdä yhteistyötä paikallisten urheiluseurojen kanssa sekä kannustaa oppilaita lisäämään koulumatkaliikuntaa ja koulupäivän aikaista liikuntaa. Tervakosken koulun tuntirakenne mahdollistaa kaksi pitkää välituntia.

Koululla jatkuu välkkäritoiminta, josta ovat vastuussa koulutetut välkkärioppilaat. Välkkärioppilaat kävivät lokakuussa 2016 koulutuksen, josta he saivat vinkkejä monipuolisen liikunnallisen välituntitoiminnan ylläpitämiseen. Tänä vuonna välkkärit vetävät viikoittain sisävälitunteja, jotka käynnistyvät syyskuun aikana.

**TVT-hanke:** yhdyshenkilönä Marita Karppinen.

Vertaisopetus ja -oppiminen: viime keväänä koulutettujen digitutoroppilaiden hyödyntäminen

Kummiluokkatoiminta tukee 1. ja 2. luokan OPS-tavoitteita

Maritan Karppisen tvt-koulutusta tarjolla 1h/vko henkilöstölle.

TVT-kerhot: ohjelmointia 1.lk ja 3.-4.lk sekä ipadi-kerho 1.-2.lk

**Kerhohanke:** yhdyshenkilönä Annu Hyökyvaara

Janakkalan kunta on osallisena kerhohankkeessa, jonka tavoitteena on tarjota oppilaille mahdollisimman monipuolisia kerhoja yhdessä yhteistyökumppaneiden kanssa. Hanke tukee koulutuksen järjestäjän tavoitteiden saavuttamista lisäämällä kouluviihtyvyyttä, vähentämällä kiusaamista, lisäämällä liikuntaa (joka koululla väh. yksi liikuntakerho), lisäämällä yhteistyötä yhdistysten, yritysten ja seurojen kanssa. Opetussuunnitelmassa painotetaan kielien opiskelun mahdollisuutta. Se on myös oppilaiden toive.

Koulun kerhot ovat koulujen maksutonta perustoimintaa ja ne tarjoavat oppilaille mahdollisuuden viettää koulukavereiden kanssa laadukasta vapaa-aikaa. Kerhot ovat koulutyön vastapaino, eivät vain oppituntien jatkamista aamusta tai iltaan. Koulun kerhossa lapset ja nuoret saavat harrastaa ja tehdä asioita, joista he itse ovat kiinnostuneita. Kerhoissa ei ole suorituspaineita.

Kerhojen ohjaajina toimivat opettajat, vanhemmat ja yhteistyökumppanit (esim. paikalliset urheiluseurat).

Tänä vuonna koulullamme toimii Steelersin ohjaama salibandykerho 4.-6.-luokkalaisille pääkoulun salissa maanantaisin klo 14-15. Kerhokausi on jo alkanut, mutta mukaan mahtuu pitkin lukuvuotta!

Kädentaitokerho 5.luokkalaisille alkaa ke 30.8. Tiedustelut Marita Karppinen.

Kädentaitokerho 3.-4.- luokkalaisille tiistaisin klo 14-15.15, kerho alkaa 29.8, tiedustelut Asta Kähärä.

Näiden lisäksi suunnitteilla on lukuvuoden aikana kädentaitokerho pienille oppilaille, robotiikkakerho, juhlakuoro (itsenäisyysjuhla), kehonpaino/liikuntakerho, digikerho pienille, jouluaskartelua ja yhteistyötä myös Janan ja Urbansin kanssa urheilukerhojen merkeissä.

**Esi- ja alkuopetuksen digihanke: yhdyshenkilöinä Päivi Järveläinen ja Sisko Lievonen**

Esi-ja alkuopetuksen digihanke on käynnissä vielä syyslukukauden 2017. Sen tarkoituksena on luoda lapsille tasapuoliset mahdollisuudet saada ilmiöpohjaista tieto- ja viestintäteknologian opetusta esi- ja alkuopetuksessa koko Janakkalan kunnassa. Syyslukukaudella 2017 hanke keskittyy vahvistamaan henkilökunnan ymmärrystä monilukutaitoon liittyvissä käsitteissä, tavoitteissa ja menetelmissä. Lisäksi tarkoituksena on antaa esi- ja alkuopetuksen henkilökunnalle koulutusta ja ideoita sekä toimintamalleja tieto- ja viestintäteknologian käyttöön lapsiryhmissä.

Lisäksi: Mediakasvatus esi- ja alkuopetuksessa luento (sama sisältö Tervakoskella, Turengissa ja Harvialassa) ja Animaatiopaja vasta-alkajille (tarkoitettu niille työntekijöille, jotka eivät ole olleet Arx:n luennolla keväällä 2016 ja niille, jotka haluavat kerrata). Nämä pitää LTO, KM Elina Kataja.

Marita Karppinen antaa vinkkejä sopivista sovelluksista esi- ja alkuopetukseen, ja näitä harjoitellaan hänen pajoissaan.

Monilukutaidossa on sama sisältö kaikissa luennoissa ja luennot pitää mediakasvatuksen asiantuntija, kouluttaja, KM, LTO Johanna Sommer-Piiroinen.

**TERVAKOSKEN KOULUN OMAT KEHITTÄMISRYHMÄT:**

**Kodin ja koulun yhteistyö:** Laura wegelius ja Rosanna Siljander-Simenius

Koulun vanhempainryhmä kokoontuu rennosti juttelemaan ja vaihtamaan ajatuksia iltateelle noin kerran kuussa. Ryhmän toimintaan voi tulla mukaan ajan ja kiinnostuksen mukaan eikä toiminnan ole tarkoitus olla sitovaa. Tärkein osa-alue on vanhempien keskusteluryhmä. Muuhunkin mahdolliseen toimintaan saa jatkossa kyllä osallistua ajan ja kiinnostuksen mukaan. Tapaamisten ajankohdasta tiedotetaan lähempänä.

Lisätietoja ryhmän toiminnasta antavat opettajista Laura Wegelius ja Rosanna Siljander-Simenius ja vanhemmista Jenni Rintala.

**Oppilaiden osallisuus**: Rita Kannisto, Milena Komulainen

Kaverikioski. Ohjaajien ja asiakkaiden koulutus. Vastuuopet Milena ja Rita

Vähikkälän koulun tuki: vanhempien ja kylän asukkaiden aktiivista toimintaa koulun hyväksi.

**Oppilashuoltotyön kehittäminen**, vetäjänä Piia Marttinen:

Ohjaajien lukkarit kuntoon

* 1. vaihdetaan tarpeen mukaan
  2. Tarkistetaan syysloman jälkeen, joulun jälkeen, hiihtoloman jälkeen
  3. Järkeistetään ohjaajien “loikkimista”

Ohr-toiminnan yleinen kehittäminen, enemmän vielä arkipäivään tuominen; esim. konsultaatiot.

Pedagogiset kahvilat (Opettajien toive, aiheita kartoitetaan vielä)

Erityisopetuksen painotukset

**Oppiaineryhmät**, vetäjänä Kirsi Jalava

Jokainen opettaja kuuluu oppiaineryhmään, jonka tehtävänä on kehittää oppiaineen opetusta opetussuunnitelman mukaisesti.

**MUUT VASTUUHENKILÖT:**

**Turvallisuusvastaavana** yhteistyössä rehtorin kanssa toimii Osmo Kiventöyry.

**Oppilaskunnan vetäjinä** toimivat Rita Kannisto ja Eveliina Vartiainen.

Oppilaskunnan syksyn 2017 teemana on yhdenvertaisuus.

Oppilaskunnan kokouksia on vähintään kerran kuukaudessa.

Tulevia tapahtumia ja teemapäiviä (syksy 2017 - kevät 2018):

13.9. Ponnaripäivä

7.11. Oppilaskunnan pääjäsenet vierailevat Eduskuntatalolla.

10.10. Pyjamapäivä

3.11. Koko koulun Halloween - tapahtuma

20.11. Lapsen oikeuksien päivä. (yhdenvertaisuus) Oppilaat päättävät päivän lukujärjestyksen.

14.2. Ystävänpäivän halidisco

30.4. Oppilaiden talent -kilpailu

**Vähikkälän oppilaskunta:** Oppilaskunnanvetäjänä toimii Johanna Mustasola(syksy) ja Janne Heikkonen (kevät)

Vähikkälän koululle valittiin uusi oppilaskunta elokuussa. Oppilaskunta kokoontuu tarvittaessa ja sen ensimmäiseksi työtehtäväksi valikoitui Halloween-discon järjestäminen. Tarkoituksena on antaa oppilaskunnalle myös muita työtehtäviä.

**Vähikkälä: Kehittyvä Vähikkälä -hanke:**

Vähikkälään pyritään luomaan kyläkeskus, jossa koulun lisäksi toimisi päiväkoti, esikoulu ja vanhusten hoivakoti. Tarkoituksena olisi myös rakentaa koulun läheisyyteen liikuntahalli.

Tavoitteena on myös saada koulusta ME-koulu.

**ESIOPETUS**

Tervakosken koulu: Joustavan alkuopetuksen puitteissa Ketunleipien esikouluryhmät sekä 1 A tekevät yhteistyötä pajatoiminnassa. Pajoina ovat Äly- ja väläys: toiminnallista matematiikkaa ja suomenkieltä, luovispaja: kädentaitoja eri materiaaleilla ja nörttipaja: tvt-työskentelyä hyödyntäen eri sovelluksia. Pajoissa opiskellaan ikäsekoitteisissa ryhmissä.

**KIUSAAMISEN ENNALTAEHKÄISY JA LOPETTAMINEN**

Kiusaamista on se, kun yhdelle ja samalle oppilaalle aiheutetaan toistuvasti ja tahallaan pahaa mieltä. Tekijöinä on joku tai jotkut, joita vastaan kiusatun on vaikea puolustautua. Riidat, erimielisyydet, rajut leikit ja kiusoittelu eivät ole kiusaamista, vaan oppilaiden välisiä ristiriitatilanteita.

* KiVa Koulu\*on valtakunnallinen, opetusministeriön rahoituksella kehitettävä ja vahvasti tutkimustietoon perustuva ohjelma, joka on kehitetty kiusaamisen vastaiseksi työvälineeksi kasvattajien käyttöön.

1. ja 4./5. luokilla on Kiva koulu-oppitunteja, jolloin eril. harjoitusten avulla harjoitellaan vastustamaan koulukiusaamista. Tunnit ovat aktiivisesti käytössä tänä lukuvuonna siten, että jokaisen kuukauden ensimmäisellä kouluviikolla luokissa hyödynnetään joko Kiva koulun oppituntimateriaaleja tai jotain muita sosiaalisen oppimisen ja ryhmäytymisen materiaaleja.

**Tukitiimin esittämä, opettajainkokouksessa hyväksytty malli kiusaamiseen puuttumiseen**

**Tervakoski 2017 elokuu**

Yleistä kahinaa ja nahinaa

1. Jos kahinaa tapahtuu välitunnilla:
2. opettajat korostavat oppilaille sitä, että välitunnilla tapahtuneet selvitystä vaativat kahinat pitää kertoa välituntivalvojalle
3. välitunnilla tapahtuneet pitää selvittää välituntivalvojan kanssa ja valvoja tiedottaa tarvittaessa luokanopettajaa ja koteja

2. Jos kahinaa tapahtuu siirtymätilanteissa (käytävät, ruokalat jne):

1. tilanteen nähneet aikuiset puuttuvat asiaan heti.
2. ja tilanteen mukaan joko selvittävät tai vievät asian oman opettajan tietoon. Kotiin tiedotuksesta sovitaan tapahtumakohtaisesti
3. *kellojen soidessa välitunnilta sisälle siirryttäessä vastuu siirtyy luokanopettajalle*

Oppilashuollon henkilöstö Tervakosken koululla:

1. Fyysistä ja henkistä väkivaltaa käyttäneet oppilaat ohjataan suoraan rehtorille ja hän päättää jatkotoimenpiteistä.
2. kiusaaminen, joka on ollut systemaattista ja pitkään jatkuvaa, käsitellään oppilashuollon henkilöstön johdolla (opettaja tiedottaa oppilashuoltoa, mikäli ei ole ollut vielä tiedossa)
3. Ehdotus:KiVa-koulun tunteja pidetään ohjelman mukaisesti *joka kuukauden ensimmäisellä viikolla*
4. 1. ja 4.-luokat toimivat ohjelman mukaan ja muilla luokka-asteilla ryhmäytymistä, tunnetaitoja, käyttäytymistä ym. (halutessanne materiaalia erityisopettajilta)

Kuraattori:

1. Kuraattori hoitaa epäselviä, pitkään jatkuneita tilanteita ja tiedottaa koteja sekä opettajaa.

Erityisopettaja voi olla konsultoivana osapuolena tai osallistua selvittelyihin sekä yhteydenpitoon kotiin.

Oppilaiden hyvinvointia, ja koulukiusaamisen määrää, tarkkaillaan vuosittain vastaamalla Kiva-ohjelman kyselyyn sekä seuraamalla koulukuraattoreille tulevien kiusaamistapausten määrää ja laatua. Lisäksi yhteisöllisessä oppilashuoltoryhmässä käydään läpi luokkien kuulumisia myös kiusaamisteeman avulla.

Koulussa järjestetään kummiluokkatoimintaa sekä paljon yhteisiä, koko koulun, tapahtumia.

**KOULURAUHAPAKETTI**

Ns. koulurauhapaketin tuomat muutokset on käyty henkilöstön kanssa läpi muutamaan otteeseen PLM Minna Maijalan toimesta. Kertaus on kuitenkin opintojen äiti! Kertaamisen yhteydessä katsotaan kuntoon erityisesti puuttumiseen, ojentamiseen ja toimenpiteisiin liittyvät kirjaamiset. Lisäksi muistutetaan kasvatuskeskusteluiden kirjaamisvelvollisuudesta sekä tarkennetaan jälki-istuntokäytänteitä (kuka valvoo ja missä). Jälki-istunto voi olla myös tukiopetusta, jossa opetellaan sosiaalisia taitoja.

**OPPIMISEN TUKI: kolmiportainen tuki ja erityisopetuksen järjestäminen**

Tervakosken ja Vähikkälän koulujen erityisopetus-, ohjaaja- sekä oppilashuoltoresurssit ovat yhteiset. Niitä koordinoidaan Tervakosken koululta. Alla kuvatut yleiset periaatteet ovat myös Vähikkälän koululla soveltuvin osin.

Oppilaan oppimisen tuki noudattaa tuen kolmiportaista mallia (yleinen, tehostettu ja erityinen tuki):

* Yleinen tuki kuuluu jokaiselle oppilaalle. Yleiseen tukeen kuuluu mm. eriyttäminen, tukiopetus, osa-aikainen erityisopetus ja kerho- sekä iltapäivätoiminta.
* Kun oppilas tarvitsee tehostettua tukea, niin tuen aloittaminen päätetään pedagogisen arvion pohjalta.Tehostettua tukea annetaan oppilaalle laadittavan oppimissuunnitelman mukaisesti.
* Kun oppilas tarvitsee yleisestä opetussuunnitelmasta poikkeavan opetussuunnitelman, niin hänelle laaditaan HOJKS (henkilökohtainen opetuksen järjestämistä koskeva suunnitelma). Suunnitelman laatiminen ja toteuttaminen päätetään pedagogisen selvityksen perusteella.

##### **Tukiopetus**

Tukiopetusta annetaan joko sellaisten oppituntien aikana, joihin tuen tarve liittyy tai oppituntien ulkopuolella. Tukiopetusta voidaan antaa samanaikaisopetuksena oppilaan tavallisessa opetusryhmässä, pienryhmässä tai yksilöllisesti. Tukiopetusta voidaan antaa myös ennakoivasti. Tukiopetuksesta ilmoitetaan kotiin. Tukiopetusta voi pyytää myös huoltajat tai oppilas itse. Annettu ja myös tarjottu tukiopetus kirjataan ylös.

Pääasiassa tukiopetusta antaa oma luokanopettaja. Jos tämä ei käytännön syistä ole mahdollista, voi sitä antaa myös toisen luokan opettaja, englannin opettaja tai erityisopettaja. Tukiopetukselle katsotaan paras mahdollinen ajankohta huomioiden oppilaan ja opettajan lukujärjestys, kerhotoiminta sekä koulukuljetukset.

##### **Eriyttäminen**

Opetuksen eriyttäminen on ensisijainen keino ottaa huomioon opetusryhmän tarpeet ja oppilaiden erilaisuus. Opetuksen järjestämisessä kiinnitetään huomiota oppilaiden erilaisiin oppimistapoihin, työskentelyrytmiin, valmiuksiin, kiinnostuksen kohteisiin ja itsetuntoon. Eriyttäminen voidaan kohdistaa oppisisältöihin, opetusmateriaaleihin ja – menetelmiin, työtapoihin, koulu- tai kotitehtävien määriin ja käytettävissä olevaan aikaan. Näitä kaikkia tukitoimia voidaan antaa oppilaan omassa kotiluokassa. Nämä kuuluvat kolmiportaisessa tuessa yleisen tuen piiriin.

Tervakosken ja Vähikkälän kouluissa tukea annetaan jokaisen oppilaan vahvuudet sekä oppimis-ja kehitystarpeet huomioon ottaen. Jokaisella oppilaalla on oma kotiluokka ja tukea annetaan siellä mahdollisimman laajasti ja yksilöllisesti. Oppilaalla on mahdollisuus saada tehostettua ja erityistä tukea, kun yleinen tuki ei enää riitä. Tuki voi olla joustavia ryhmittelyjä, samanaikaisopetusta, pienryhmäopetusta tai yksilöllistä kuntoutusta. Tervakosken koulussa tukea tarvitsevat oppilaat opiskelevat omassa kotiluokassaan kaikki ne oppiaineet, joissa se on mahdollista. Tukea annetaan täsmällisesti oppilaan yksilöllisten tarpeiden mukaan. Lukujärjestyksiin on palkitettu pienryhmätunteja, jolloin oppilaan saama tuki on säännöllistä tiettyyn oppiaineeseen liittyvää tukea, lisäksi käytössä on samanaikaisopetustunteja (eo-lo tai lo-lo) sekä yksilöllisiä kuntoutustunteja. Tällainen pitkäaikainen, säännöllinen tuki, joka on erityisopettajan antamaa, on kolmiportaisessa tuen portaikossa tehostettua tukea. Ennen tehostettuun tukeen siirtymistä luokanopettaja tekee erityisopettajan ja vanhempien kanssa yhdessä pedagogisen arvion.

Alkuopetuksessa (luokat 0-2) pyritään vastaamaan oppilaiden yksilöllisiin tarpeisiin mahdollisimman tehokkaasti joustavien opetusjärjestelyiden, osapuolten aktiivisen yhteistyön ja osittain tavallista pienempien ryhmäkokojen muodossa. Tarpeen vaatiessa oppilas voi olla alkuopetuksessa pidempään kuin kolme vuotta ja taas toisaalta alkuopetus voi jonkun oppilaan kohdalla jatkossa tarkoittaa myös kolmea vuotta lyhyempää aikajaksoa.

Pääkoulun alkuopetusluokat tekevät tiivistä yhteistyötä. Oppitunneilla käytetään samanaikaisopettajuutta sekä joustavaa ryhmittelyä. Joustavaa ryhmittelyä käytetään erityisesti äidinkielen ja matematiikan tunneilla. Näillä tunneilla yhden ryhmän opettajana toimii erityisopettaja.

Pajatoiminta:

Alkuopetuksen puitteissa Ketunleipien esikouluryhmä sekä 1 A tekevät yhteistyötä pajatoiminnassa. Pajoina ovat Äly- ja väläys: toiminnallista matematiikkaa ja suomenkieltä, luovispaja: kädentaidot ja nörttipaja: tvt-työskentelyä. Pajoissa opiskellaan ikäsekoitteisissa ryhmissä. Pajatoiminnassa työskennellään ja opitaan toiminnallisesti ja erilaisten leikkien ja pelien avulla hyödyntäen myös tvt-taitoja. Jokainen oppilas osallistuu pajatoimintaan n. 2 tuntia viikossa. Pajoja vedetään yhteistyössä opettajan, ohjaajan, erityisopettajan ja eskariopettajien kanssa. Pajatoiminnan suunnittelussa on otettu huomioon erilaiset oppijat ja opetussunnitelmien lähtökohdat.

###### 

###### **Osa-aikainen erityisopetus**

Osa-aikaista erityisopetusta antaa erityisopettaja. Erityisopetus voi toteutua samanaikaisopetuksena oppilaan kotiluokassa tai erityisopettajan omassa luokassa.

Tervakosken koulussa on 2 laaja-alaista erityisopettajaa ja 2 erityisluokanopettajaa. Koulun erityisopetusresurssi on hajautettu palvelemaan mahdollisimman laajaa oppilaskantaa. Tämä tarkoittaa käytännössä sitä, että kaikki 4 erityisopettajaa työskentelevät joustavasti tarpeen mukaan: käytössä on lukujärjestyksiin palkitettuja pienryhmätunteja, samanaikaisopetustunteja sekä yksilöllisiä kuntoutustunteja. Oppilas voi olla osa-aikaisessa erityisopetuksessa vaihtelevasti yhdestä tunnista viikossa useampaan oppiaineeseen. Oppilaan saama erityisopetuksen tuntimäärä vaihtelee 1-10 tunnin välillä viikossa.

Tämä järjestely mahdollistaa sen, että oppilas saa pienryhmäopetusta vain niissä aineissa, joissa hän sitä tarvitsee. Esimerkiksi, jos oppilas on liikunnallisesti lahjakas, hän saa opiskella liikunnan liikuntaan erikoistuneen luokanopettajan johdolla. Näin ollen erityisluokanopettajan resurssit eivät kulu esimerkiksi liikuntatuntien pitämiseen, vaan hän voi keskittyä antamaan vahvinta osaamistaan eli erityisopetusta laajemmalle oppilasmäärälle.

Alkuopetuksessa erityisopetus painottuu lukemisen, kirjoittamisen ja matemaattisten valmiuksien tukemiseen ja kuntouttamiseen. Erityisopettaja kartoittaa jokaisen oppilaan oppimisvalmiuksia ja seuraa oppilaan oppimisprosessia säännöllisesti. Puheopetusta annetaan tarvittaessa. Erityisopettaja toimii tiiviissä yhteistyössä luokanopettajien kanssa oppilaita joustavasti ryhmitellen. Ylemmillä luokilla erityisopetusta annetaan pääasiassa äidinkielessä, matematiikassa ja englannissa . Opetus tapahtuu pääosin pienryhmäopetuksena ja on säännöllisempää ja tiettyyn oppiaineeseen sidottua. Oppilas voi opiskella yhden tai useamman oppiaineen kokonaisuudessaan pienemmässä ryhmässä erityisopettaja johdolla.

**Erityisopetus**

Joskus tulee tilanteita, jolloin oppilas tarvitsee tukea oppimiseensa. Näitä tilanteita voivat olla esimerkiksi oppimisen vaikeudet, sosiaalisten tilanteiden vaikeudet, sairaudet, haastavat tilanteet kotona. Päätös erityisen tuen aloittamisesta tehdään pedagogisen selvityksen perusteella. Erityisopetusta annetaan henkilökohtaisen opetuksen järjestämistä koskevan suunnitelman mukaan (HOJKS). Erityisen tuen päätöksen saanut oppilas voi saada tukea luokanopettajalta omassa kotiluokassa tai erityisopettajalta pienemmässä ryhmässä.Tervakosken koulussa tuki pyritään antamaan aina ensisijaisesti oppilaan omassa luokassa. Hyvin pienillä toimenpiteillä voidaan jo auttaa oppilasta. Luokassa annettava tuki voi olla esimerkiksi seuraavaa:

-eriyttäminen

-tukiopetus

-oppilaan istumapaikan vaihtaminen

-toiminnan ohjauksen apuvälineet

-ohjaajan antama tuki

Oppilaan saama tuki on jaoteltu kolmiportaiseen malliin, joka on valtakunnallinen: 1. yleinen tuki, 2. tehostettu tuki, 3. erityinen tuki. Meidän koulussamme oppilasta voidaan tukea hänen tarpeidensa mukaisesti kultakin portaalta aina tarpeen mukaan. Yleisessä tuessa oppilaalle voidaan tehdä myös kirjallinen oppimissuunnitelma yhdessä huoltajien kanssa. Tehostetussa ja erityisessä tuessa oppimissuunnitelma pitää tehdä jokaiselle oppilaalle.

Tehostetussa tuessa voidaan käyttää erityisiä painopistealueita eriyttämisen keinona. Erityiset painopistealueet tarkoittavat oppisisältöjen rajaamista vuosiluokan keskeisimpiin sisältöihin. Kun siirrytään erityiseen tukeen (yksilöllistettäessä oppiaine/oppiaineita), tulee edellä mainitut tehostet painopistealueet olla käytössä. Oppilas voi saada erityistä tukea joko oppiaineen yksilöllistämisen vuoksi tai jatkuvan vahvan erityisen tuen tarpeen vuoksi (esim. psykologin/ lääkärin suosituksesta) ja hän tarvitsee koko koulussa oloajan aikuisen valvontaa/tukea). Kun oppiaine yksilöllistetään, oppilaan oppimisen tavoitteet eivät enää ole vuosiluokkiin sidonnaiset, vaan hänen oman yksilölliset tavoitteensa. Yksilölliset tavoitteet pyritään kuitenkin asettamaan siten, että yksilöllistäminen voidaan tarpeen mukaan purkaa ja oppilas voi jälleen saavuttaa vuosiluokkiin sidotut tavoitteet.

**Kouluohjaajat**

Kouluohjaajat avustavat ensisijaisesti niitä oppilaita, jotka tarvitsevat koulupäivän aikana apua sairauden tai esim. liikuntarajoitteisuuden vuoksi. Lisäksi ohjaajat ovat huolehtimassa oppilaiden turvallisuudesta koulupäivien aikana. Kun oppilaan tuen tarve liittyy keskittymisvaikeuksiin, tarkkaavaisuuden ja toiminnanohjauksen ongelmiin, sopeutumisvaikeuksiin tai haasteelliseen käyttäytymiseen, niin ensisijaisesti kouluohjaajien työpanos kohdennetaan alkuopetuksen oppilaille.

Koulullamme on kuusi kouluohjaaja, joista kaksi toimii lisäksi iltapäivätoiminnan ohjaajina.

Koulussamme ohjaajien tehtäviin kuuluvat oppilaan ohjaus oppimistilanteissa ja tuen antaminen ns. vapaissa tilanteissa (esim. välitunnille menot), kuljetusvalvonta ja läksyparkki. Ohjaajat ovat opettajien apuna välituntivalvonnassa. Ohjaajien työjärjestys on laadittu opettajien pedagogisten arviointien perusteella. Ohjaajien työjärjestyksiä päivitetään tarpeen mukaan.

**KOULUNKÄYNNIN TUKI: oppilashuoltosuunnitelma liitteenä!!!!!!!!!**

**KOULUN JA KODIN VÄLINEN YHTEISTYÖ**

Koulun ja kodin yhteistyötä toteutetaan kasvatuskumppanuuden hengessä. Kasvatuskumppanuudella tarkoitetaan henkilöstön ja vanhempien sitoutumista oppilaiden kasvun, kehityksen ja oppimisen tukemiseksi. Kasvatuskumppanuutta ohjaavat periaatteet ovat kuuleminen, kunnioitus, luottamus ja dialogi.

* Kouluyhteisötaso\*

Tänä lukuvuonna syksyn vanhempainillassa ei ole yhteistä osuutta vaan huoltajat kokoontuvat suoraan luokkiin. Syksyn vanhempainilta on Tervakoskella 22.8. ja Vähikkälässä 31.8.

Lauantai- koulupäivä 10.2.2018 kodin ja koulun yhteistyön merkeissä.

Yhteisöllinen oppilashuolto kokoontuu sekä syys- että kevätlukukaudella.

Wilma\*

Rehtori tiedottaa ajankohtaisista asioista Wilman kautta.

Wilma toimii koulun päätiedotuskanavana vanhemmille.

* Yksilötaso\*

Opettaja tarjoaa huoltajille mahdollisuuden henkilökohtaiseen tapaamiseen vähintään kerran lukuvuodessa. Arviointiviikot on sovittu marras-tammikuulle.

Huoltaja saa erityisen kutsun tapaamiseen, jos oppilaan koulunkäyntitaidot sitä vaativat. Jos vanhemmat eivät ole halukkaita tulemaan koululle, opettaja käy keskustelun vähintään oppilaan kanssa. Tarvittaessa kootaan asiantuntijaryhmä oppilaan asioiden ympärille. Vanhemmilla on tilanteen mukaan mahdollisuus tavata opettajaa muulloinkin. Olemme luokitelleet seuraavat tapaamismuodot omaa työnkuvaamme selkeyttääksemme:

- arviointikeskustelu (lo)

- asiantuntijaryhmän tapaaminen (oppilaan ja huoltajien kanssa sovitut henkilöt)

- oppimisen tukeen liittyvät keskustelut (lo, eo+psykologi)

Opettaja lukee ja käyttää Wilmaa sekä työsähköpostiaan päivittäin. Muut yhteydenpitovälineet (reissuvihko, koulun puhelin, tiedotteet, luokan omat nettisivut) ovat opettajakohtaisia.

**OPPILASKUNTATOIMINTA JA OPPILAIDEN OSALLISUUS**

Oppilaskunta jatkaa Tervakosken koulussa virkeää toimintaansa opettajaveturinaan Rita Kannisto ja Eveliina Vartiainen (jouluun saakka). Jokaisesta luokasta on äänestyksen kautta valittu oppilaskuntaan yksi varsinainen ja yksi varajäsen. Oppilaskunnan jäsen on luokkansa ääni, joka tuo viestiä oppilaskunnan opettajajäsenille. Uusi oppilaskunta valitaan vuodenvaihteessa.

Oppilaskunta kokoontuu noin kerran kuukaudessa. Oppilaskunnan tavoitteena on tuottaa koulunkäynnin arkeen iloa ja viihtyvyyttä sekä yhteishengen nostatusta järjestämällä pieniä tapahtumia koulussa. Oppilaskunnan syksyn 2017 teemana on yhdenvertaisuus.

Lisäksi oppilaskunnan tehtävänä on Plan-kummilapsen koulunkäynnin tukeminen.

Tapahtumia:

13.9. Ponnaripäivä

7.11. Oppilaskunnan pääjäsenet vierailevat Eduskuntatalolla.

10.10. Pyjamapäivä

3.11. Koko koulun Halloween - tapahtuma

20.11. Lapsen oikeuksien päivä. (yhdenvertaisuus) Oppilaat päättävät päivän lukujärjestyksen.

14.2. Ystävänpäivän halidisco

30.4. Oppilaiden talent -kilpailu

**Vähikkälän koululle** valittiin uusi oppilaskunta elokuussa. Oppilaskunta kokoontuu tarvittaessa ja sen ensimmäiseksi työtehtäväksi valikoitui Halloween-discon järjestäminen. Tarkoituksena on antaa oppilaskunnalle myös muita työtehtäviä.

**KERHOTOIMINTA**

**Tervakosken koulu:**

Steelers: salibandykerho 4.-6.lk

Urbans: salibandykerho 1.-3.lk

Jana: yleisurheilukerho (myöhemmin syksyllä)

Kehonpaino- ja toiminnallinen harjoittelu - lyhytkerho

Kädentaitokerho 5 lk.

Jouluaskartelukerho

Kädentaitokerho 1.-2.lk

Kädentaitokerho 3.-4.lk

Robotiikkaa 3.-4.lk lyhytkerho

Kuoro juhliin lyhytkerho

Digikerho 1 lk.

**Vähikkälä:**

Tvt-kerho

Liikuntakerho

Jouluaskartelukerho

**ILTAPÄIVÄTOIMINTA**

Iltapäivätoiminnan toiminta-ajat:

|  |  |
| --- | --- |
| MA | Seura 12-16.30 |
| TI | Seura 12-16.30 |
| KE | Seura 12-16.30 |
| TO | Seura 12-16.30 |
| PE | Seura 11-16.00 |

Seuratalolla toimii kaksi ryhmää.

Iltapäivätoiminta rakentuu omalle työsuunnitelmalle.

**KATSOMUSAINEIDEN OPETUKSEN JÄRJESTÄMINEN**

Tervakosken koulussa järjestetään evankelis-luterilaisen uskonnon sekä elämänkatsomustiedon opetusta. Ortodoksisen uskonnon opetusta järjestetään Tervakosken yhteiskoulun tiloissa, opettajana Maura Ihatsu.

Vähikkälän koulussa järjestetään evankelisluterilaisen uskonnon opetusta sekä etäyhteyden avulla elämänkatsomustiedon opetusta (ks.tarkemmin luku “Etäyhteyksiä hyödyntävä opetus”).

**SUOMI TOISENA KIELENÄ JA VIERASKIELISTEN OPETUKSEN MUU TUKI**

S2-opetuksen tarkoitus on kehittää tasapuolisesti oppilaan suomen kielen taitoa ja tietoisuutta suomalaisesta kulttuurista. Opiskelussa keskitytään erityisesti sanavaraston laajenemiseen, sanojen ja käsitteiden merkitysten ymmärtämiseen sekä kielen rakenteiden hallitsemiseen. Tunneilla harjoitellaan esimerkiksi verbin taipumista persoonamuodoissa, adjektiivin vertailuasteita sekä sijamuotoja.

Ryhmässä painotetaan kuullun- ja luetunymmärtämisen taitoja sekä vuorovaikutus- ja kommunikointitaitoja. Opetus toteutetaan toiminnallisesti pelien ja leikkien avulla sekä erilaisia konkretia- ja havainnollistamisvälineitä hyväksi käyttäen. Luonto ja lähiympäristö tarjoavat S2-opetukselle merkityksellisen oppimisympäristön.

Vähikkälän koulussa ei ole S2-kielen opiskelijoita.

**TURVALLISUUDEN JA LIIKENNETURVALLISUUDEN PARANTAMINEN**

Turvallisuuskansion päivittäminen on sovittu toteutettavaksi yhteistyössä rehtorin ja Osmo Kiventöyryn kanssa. Kansion sisältö on Drivessä kaikkien saatavilla lukemista, muokkaamista ja päivittämistä varten.

#### **Poistumisharjoitusten ajankohta**

* Poistumisharjoitus 27.9.2017
* Suojautumisharjoitus 14.3.2018

Poistumisharjoitus toteutetaan vaiheittain:

1.Tietoa (opetellaan oikeat toimintamallit ensin teoriassa ja tutustutaan henkilöstön kanssa poistumisreitteihin)

2.Taitoa (pienimuotoisia harjoituksia, esim. luokka tai kerros kerrallaan)

3.Taitoa (ennalta ilmoitettu yhteisharjoitus, palautteet harjoituksen jälkeen myös oppilailta, toimitaan kuin tositilanteessa)

4.Taitoa (sokkoharjoitus, suoritetaan vasta kun 3 edellistä vaihetta on läpikäyty ja sisäistetty). Vain rehtori tietää harjoituksen ajankohdan.

**Vähikkälässä:**

Poistumis- ja suojautumisharjoitukset harjoitus pidettiin 30.8.

#### **Henkilöstön ja oppilaiden osaaminen**

* Ensiapukoulutusta henkilökunnalle (syksy 2017)
* Ensisammutusharjoittelua kuudesluokkalaisille syksyllä
* Liikenneturvallisuusviikko vko 37
* Tapaturmapäivä 13.10.2017
* Paloturvallisuusviikko vko 48

Tervakosken koululla järjestetään palotarkastus vuosittain, Vähikkälän koululla joka toinen vuosi.

**ARVOT**

Arvokeskustelu on luonteva osa koulun arkea. Kun oppilaiden, vanhempien ja työyhteisön jäsenten kanssa pohditaan erilaisia käytännön prosesseja ja ratkaisuja, tulee samalla todennetuksi koulun arvopohja. On tärkeätä, että näissä arkisissa keskusteluissa tulee selkeästi huomioitua, että käytännön toimia ja ratkaisuja ohjaavat arvot.

Toteutumista arvioidaan lukuvuosisuunnitelman toteutumisen arvioinnin yhteydessä (OPS-kysely oppilaille, opettajille ja huoltajille).

**OPPIMISKÄSITYS**

Tervakosken koulun oppimiskäsityksessä korostuu erityisesti **oppimisen ilo j**a se, että oppiminen tapahtuu **vuorovaikutuksessa** toisten kanssa. Motivoitunut oppilas oppii parhaiten eli eli on tärkeätä, että **oppilailla on mahdollisuus vaikuttaa** erityisesti omiin työtapoihin sekä oppimisen suunnitteluun.

Vähikkälän koulussa opetuksen eriyttäminen ja opetus yli luokkarajojen korostuu koulun rakenteen vuoksi.

Tervakosken ja Vähikkälän koulut huomioivat Janakkalan paikallisen painotuksen liikunnassa, jonka avulla edistetään oppilaan terveyttä, hyvinvointia ja oppimiskykyä. (Ks. esim. “Koulun arkeen kuuluvat ryhmät---Liikkuva koulu.)

Oppimiskäsityksen toteutumista seurataan ja arvioidaan lukuvuosisuunnitelman toteutumisen arvioinnin yhteydessä.

**TUNTIJAKO**  
Tervakosken ja Vähikkälän koulussa omavalintaiset taide- ja taitoaineiden lisätunnit (3h) on kiinnitetty Tervakoskella kuvataiteen ja Vähikkälässä liikunnan opetukseen 3.- 5. vuosiluokilla.

Valinnaisia aineita opetetaan yhden vuosiviikkotunnin verran 4-6 luokilla. (Ks. tarkemmin luku “Valinnaisuus”)

**PAINOTUKSET**

**1. Hyvä opetus**

Panostamme laadukkaaseen opetukseen, joka pohjautuu opettajan ja oppilaan sekä oppilaiden väliselle toimivalle vuorovaikutukselle sekä monipuolisille opetusmenetelmille.

**2. Opetuksen digitalisointi**

Tavoitteena on, että tietotekniset laitteet ovat monipuolisesti käytettävissä oppimisen edistämiseksi ja tukemiseksi. Opettajat saavat lukuvuoden aikana koulutusta kunnan digihankkeen sekä sisäisen osaamisen kautta. Tvt-laitteiden määrää lisätään vuoden 2017 määrärahoista. Sähköisiä oppimateriaaleja on käytössä jokaisella vuosiluokalla.

**3. Liikunnallisuus**

Koulussa toimii lukuvuoden ajan vähintään kaksi liikuntakerhoa.

Koulupäivään sisältyy kaksi pitkää välituntia.

Kaverikioski-toiminta lisää oppilaiden liikkumista välitunneilla.

Oppilaat saavat kaksi vuosiviikkotuntia enemmän liikunnan opetusta alakoulun aikana suhteessa opetussuunnitelman minimituntimäärään.

Oppitunteja pyritään toiminnallistamaan Liikkuva koulu -hankkeen tarjoamien oppien kautta.

**OPPILAAN OHJAUSSUUNNITELMA SEKÄ PERUSOPETUKSEN YHTENÄISYYS**

Ohjaustoiminnan tarkoituksena on tukea oppilaan onnistumista perusopetuksen eri vaiheissa, vahvistaa opiskelutaitoja ja itseohjautuvuutta sekä kehittää oppilaan valmiuksia tehdä opintojaan koskevia valintoja perusopetuksen aikana ja sen jälkeen.

Päävastuu oppilaan ohjauksesta on luokanopettajalla, joka oppii tuntemaan oppilaansa usein erittäinkin hyvin. Tukevia henkilöitä ovat oppilasta opettavat muut opettajat, terveydenhoitaja sekä koulukuraattori. Opiskelutaitojen, yhteistyötaitojen ja itseohjautuvuuden tukeminen tapahtuu osana tavallista kouluarkea. Luokissa pyritään käyttämään oppilaiden ikätaso ja –taidot huomioiden monipuolisia opiskelumenetelmiä ja työmuotoja. Iän myötä vastuu omasta opiskelusta lisääntyy. Yksilö-, pari- ja ryhmätyönä valmistuvien esitelmien / projektien määrä lisääntyy. Koulun tukitoimilla (eriyttäminen, tukiopetus, tehostettu ja erityinen tuki) ennaltaehkäistään syrjäytymisen riskiä.

Erilaisiin ammatteihin ja työpaikkoihin oppilaat tutustuvat työpaikkavierailuiden myötä. Janakkalan kunnan 6.-luokkalaiset oppilaat toteuttavat laajan monialaisen yrittäjyysjakson, jonka aikana käydään myös Yrityskylässä Tampereella. Kuudesluokkalaisilla on myös työelämään tutustumispäivä kevätlukukaudella. Tällöin oppilaat viettävät työpäivän esim. vanhempiensa työpaikalla tutustuen työpaikan ammatteihin ja osallistuen mahdollisuuksien mukaan työntekoon ko. työpaikalla.

**Perusopetuksen yhtenäisyys**

Siirryttäessä esiopetuksesta alkuopetukseen tai alakoulusta yläkouluun noudatetaan kunnan vuosikelloa.

Tervakosken koulun laajassa yhteisöllisessä oppilashuoltoryhmässä esi- ja alakoulun välistä vuosikelloa täydennettiin seuraavasti tiedonsiirron sujuvoittamiseksi:

* Esiopetussuunnitelman tavoitteet ja arviointi -sivun täyttäminen. Lomakkeelle kirjataan lapsen:

a) sosiaaliset taidot ja käyttäytyminen

b) kielelliset valmiudet

c) matemaattiset valmiudet

* Huhtikuussa erityisopettajat ja eskariopettajat tapaavat eskariryhmissä. Esiopettajat siirtävät oppimisen järjestämiseen liittyvän tiedon erityisopettajille. Tällöin erityisopettajat saavat myös jokaisen lapsen ”tavoitteet ja arviointi” -sivun. Saadun tiedon pohjalta tehdään koulussa luokkajaot.
* Toukokuussa esiopettajat tapaavat luokanopettajat. Tapaamisessa luokanopettajat saavat esiopettajilta tulevan luokkansa lasten oleelliset oppimiseen liittyvät tiedot.

Ala- ja yläkoulun nivelvaiheessa kevätlukukaudella koululle tulee ryhmä opettajia yläkoulusta pitämään oppilaiden siirtoneuvottelun. Neuvottelussa kuullaan luokanopettajia, erityisopettajia, kuraattoria, psykologia ja terveydenhoitajaa. Kuudensien luokkien luokanopettajat ja erityisopettaja ovat mukana tekemässä tulevien 7. luokkien ryhmäjakoja. Tarvittaessa järjestetään huoltajan kanssa siirtoneuvottelu. Oppilaat käyvät tutustumassa yläkouluun yhdessä opettajansa kanssa. Yläkoulun tukioppilaat tulevat koululle vierailulle. Yläkoulu järjestää oppilaiden keväällä vanhemmille vanhempainillan. Syksyllä ensimmäisellä kouluviikolla ed. lukuvuoden kuutosten erityisopettaja seuraa yläkoululla oppilaiden siirtymistä yläasteelle ja on tarvittaessa paikalla konsultoimassa yläkoulun opettajia.

**LAAJA-ALAINEN OSAAMINEN JA EHEYTTÄVÄT OPPIMISKOKONAISUUDET**

Tervakosken ja Vähikkälän koulun kaikkien oppilaiden yhteinen monialainen oppimiskokonaisuus liittyy lukuvuonna 2017-2018 yrittäjyyskasvatukseen, joka toteutetaan Nuori yrittäjyys ry:n materiaalien ja neuvojen avulla. Henkilökunta sai koulutuksen yrittäjyyskasvatuksen saloihin elokuussa 2017.

1-3. luokat hyödyntävät Minä+sinä =Me -materiaalia.

4.luokat hyödyntävät Mitä ihmiset tekevät -materiaalia.

5.luokat hyödyntävät Pikkuyrittäjien materiaalia.

6.luokat toteuttavat Yrityskylään liittyvän monialaisen opintokokonaisuuden.

Monialaisen oppimiskokonaisuuden laajuus on kunkin vuosiluokan viikkotuntimäärän pituinen. Monialainen oppimiskokonaisuus suunnitellaan, toteutetaan ja arvioidaan tänä lukuvuonna luokkatasoisesti. Työskentelyssä voidaan käyttää apuna ulkopuolisia asiantuntijoita ja paikallisia yhteistyötahoja. Arvioinnissa painotetaan työskentelytaitojen osuutta. Myös itsearviointi- ja vertaisarviointitaitoja harjoitellaan.

1.luokat: Vahvuuslaatikko, Kiva-tunnit ja ryhmäytymisharjoitukset pitkin lukuvuotta, kaikkien 1.luokkien yhteinen itsenäisyysjuhlan esitys, jossa vahvuuksia hyödynnetään. 1.luokat opiskelevat Suruttomassa joka keskiviikko kolme tuntia eheyttävän Me-teeman ympärillä (li, ku, ai, ma ym, mu ja ks). Tavoitteena on, että 1.luokan päättyessä kaikki oppilaat tuntevat olevansa samaa vuosiluokkaa yli rajojen.

2. luokat: Järjestävät syystorin, jonne oppilaat valmistavat myytäviä tuotteita ja toimivat itse myyjinä. Syystorin ympärille eheytetään seuraavia oppiaineita: ym. ma, ai, mu, ks. Torin yhteydessä tehdään yhteistyötä esiopetuksen kanssa. Toinen eheyttävä oppimiskokonaisuus on avaruus.

3.luokat joulu: Eheyttävänä teemana omien vahvuuksien ja kaverin vahvuuksien tunnistaminen. Käytössä omat vahvuuslaatikot. Harjoitellaan Me-ryhmän vahvuuksia erilaisten harjoitusten kautta. Yhteisenä projektina valmistetaan itsenäisyysjuhlan esitys, joka esitetään koulun juhlan lisäksi vanhemmille joulun aikaan.

4.luokat: Mitä ihmiset tekevät? Tutustutaan ammatteihin Suomi 100 -teeman avulla (vanhoja ammatteja, nykypäivän ammatteja, tulevaisuuden ammatteja). Kutsutaan vanhempia ja oppilaiden sukulaisia koululle kertomaan omasta ammatistaan. Itsenäisyyspäivän juhlaan tehdään isoja ihmisnukkeja, jotka edustavat eri ammatteja. Kootaan nukkeihin tietoja ammateista sekä niistä vahvuuksista, joita erilaiset ammatit vaativat.

5. luokat: Pikkuyrittäjien ideat käytössä. Oppilaat myyvät keksimiään tuotteita ja palveluita. Loppuhuipennus 10.2. lauantai-koulupäivän aikana. Toinen eheyttävä oppimiskokonaisuus on ihminen.

6. luokat: Yrityskylä.

Vähikkälässä “Suomi 100v. ja kotiseutuni” koko lukuvuoden mittaisena eheyttävänä teemana. Teeman käsittelyssä hyödynnetään mm. J-Oppi -oppimisympäristöä

**OPPIMISYMPÄRISTÖJEN VALINTA, KÄYTTÖ JA KEHITTÄMINEN**

Oppimisympäristönä haluamme tarjota oppilaalle välittävän, kiireettömän ja osallistavan ympäristön. Kannustamme tunne- ja vuorovaikutustaidoissa, jotta oppilas voi kokea olonsa turvalliseksi kouluyhteisössä ja tulleensa kuulluksi sekä viihtyä ja oppia.

Koulun kaikki tilat ja lähiympäristö ovat aktiivisesti käytössä. Kaikilla luokilla on käytössä sähköisiä oppimisympäristöjä (esim. Classroom, Ville, J-Oppi, sovellukset, sähköiset oppimismateriaalit).

Osa luokista käyttää Suruttoman mökkiä säännöllisesti oppimisympäristönään (esim. 1. luokat ja 4C).

**TYÖTAPOJEN VALINTA, KÄYTTÖ JA KEHITTÄMINEN**

Teemme vahvaa luokka-asteyhteistyötä, toteutamme kummiluokkatoimintaa, luomme sekalaisia valinnaisaineryhmiä sekä painotamme perusopetuksessa pari- ja ryhmätyöskentelyä. Järjestämme paljon koko koulun yhteisiä tapahtumia.

Tieto- ja viestintäteknologian käyttö lisääntyy, kun opettajien osaaminen kohenee, verkot toimivat ja laitteita on riittävästi.

Toiminnallinen opetus ja liike koulupäivässä on vahvasti mukana oppitunneilla.

**YHTEISTYÖKUMPPANIT**

Tervakosken koulu: Tervakosken esikouluryhmät, Janakkalan seurakunta, Napialan vanha koulu, Suruton ry, Kalakilta, Tervakoski Oy, marttajärjestö, Tervakosken taiderengas, kirjastot, urheiluseurat.

Vähikkälän koulu: Tervakosken koulu, vanhempainyhdistys, Vähikkälän kylä ja sen eri toimijat (yrittäjät, yhdistykset jne.), Janakkalan kunta, seurakunta.

**ARVIOINTISUUNNITELMA**Paikalliset painotukset:

Oppilaan aktiivinen rooli arvioinnissa. Oppilas asettaa itselleen tavoitteita.

Arviointipalautteessa painotetaan oppilaan vahvuuksia. Kaiken arvioinnin tavoite on, että oppilaan itsetuntemus kasvaa ja myönteinen minäkuva oppijana sekä osallisuuden tunne kasvavat. Oppilaan heikkouksiin ja puutteisiin kohdistuva huomiolla on lannistava vaikutus motivaatioon ja itsetuntoon.

**Koulun oma arviointisuunnitelma:**Opettaja tiedottaa tavoitteista ja omista arviointikäytänteistään syksyn vanhempainillassa.

Tervakosken ja Vähikkälän koulujen arviointitavoissa painottuvat seuraavat asiat:

* tavoitteet selkeästi esillä esim. uusien jaksojen alkaessa; myös oppilaan omat tavoitteet jaksoon liittyen ovat tärkeitä
* opettajan arkihavainnot sekä erilaisten toiminnallisten tehtävien kautta tehdyt huomiot ja niihin liittyvä suullinen palaute on jokapäiväistä
* itse- ja vertaisarvioinnit (kirjallinen ja suullinen muoto); portfolioiden käyttö lisääntyvät
* testit ja kokeet: myös suulliset kokeet ja ryhmäkokeet lisääntyvät
* sähköinen testaaminen oppimisprosessin seurannan apuna lisääntyy
* arviointikeskustelu on tärkeä

**OPS:N JA LUKUVUOSISUUNNITELMAN TOTEUTUMISEN ARVIOINTI**

Toteutumista arvioidaan henkilöstön kanssa kevään 2018 vesossa.

**KIELIRIKASTEINEN KOULU**

Kielirikasteisuutta toteutetaan arjen luokkatyössä pienimuotoisesti siten, että opettaja käyttää osaamiaan kieliä tervehdyksiin, fraaseihin, lukusanoihin, väreihin jne. Luokissa voidaan toteuttaa esimerkiksi englanti- tai ruotsi-päivä, jolloin opettaja opettaa koko päivän eri oppiaineita englanniksi. Luokan seinillä näkyy asioiden ja tavaroiden nimiä eri kielillä.

**VALINNAISAINEET**

Valinnaisia aineita opetetaan yhden vuosiviikkotunnin verran 4-6 luokilla. Oppilaat valitsevat valinnaisainetarjottimelta kolme valinnaisainetta lukuvuodelle. Valinnaiset syventävät eri oppiaineita sekä muodostavat soveltavia kokonaisuuksia. Jokainen opettaja on laatinut valinnaisainekurssilleen tavoitteet ja sisällöt.

Lukuvuonna 2017-2018 koulumme valinnaiset ovat:

* Elektroniikkatyöt tutuiksi (Timo Aarnio)
* Koodaus (Tuomo Harju)
* Tutkiminen tavaksi (Tuomo Harju)
* Hydrokopteri (Timo Aarnio)
* Sinä olet… (Piia Marttinen, Kristiina Saarenkanta)
* Globetrotters (Rosanna Siljander-Simenius, Jenniina Mutta)
* Un poco de español (Rosanna Siljander-Simenius)
* Luonto ja eläimet (Osmo Kiventöyry)
* Geokätköily (Arto Lakso)
* Pallopelit (Annu Hyökyvaara, Osmo Kiventöyry, Ilkka Turunen)
* Bändisoittimet tutuiksi (Ilkka Turunen)
* Tanssin taikaa (Jenniina Mutta)
* Piirrä ja maalaa (Kirsi Jalava)
* Iloooo! Ilmaisuun!! (Annu Hyökyvaara)
* Kympisti kuntoon (Annu Hyökyvaara)
* Pientä purtavaa, ripaus ruokaosaamista ja hiukan hyviä tapoja (Rita Kannisto, Milena Komulainen)
* Liikunta ja kehonhuolto (Osmo Kiventöyry)

Opettajien laatimat opetussuunnitelmat valinnaisaineille ovat lukuvuosisuunnitelman liitteinä.

Taito- ja taideaineiden valinnaisista (6 tuntia) on kolme jaettu käsityöhön ja kolme kuvataiteeseen.

**Vähikkälän koulussa** syksyllä keskitytään tvt-asioihin (Johanna Mustasola) ja keväällä liikuntaan (Janne Heikkonen)

**KÄSITYÖN OPETUKSESTA**

1. Oppimiskäsitys

* käsityö on oppilaslähtöisempää kuin aikaisemmin
* teeman puitteissa liikkeelle harjoitellen keskeisiä luokka-asteelle soveltuvia tekniikoita
* kestävän kehityksen periaatteiden huomioiminen

1. Laaja-alainen osaaminen ja eheyttävät oppimiskokonaisuudet

* jokaisella luokka-asteella on eheyttävä oppimiskokonaisuus kevätlukukauden aikana

1. Oppimisympäristöt

* digitaalinen; netti, virtuaaliset oppimisympäristöt, Cafe
* fyysinen; molemmat käsityön työsalit, lähiympäristö
* sosiaalinen/psyykkinen; kannustavan, positiivisen, ystävällisen käyttäytymisen ja työrauhan antava ilmapiiri
* tulevaisuudessa yksi yhtenäinen käsityötila alakerrassa, jossa on yhteiset suunnittelutilat keskellä sekä lasiseinin jaetut osat kuten pehmeän materiaalin/kovien materiaalien huoneet, konesali jne.

1. Työtavat

* itsenäinen työskentely, pari- ja ryhmätyöskentely
* suunnittelu- ja ongelmaratkaisutaitojen kehittäminen

1. Yhteistyötahot

* kulttuuritoimi (Kulttuuripolku)
* muut yhteistyötahot etsinnässä...

1. Oppilasarviointi

* itse- ja vertaisarviointia koko käsityöprosessin ajan
* kannustavaa arvointia
* mahdollinen oppimispäiväkirjan pitäminen (paperi/digiversio)
* tavoitteet ja arvointitavat tiedotetaan oppilaille käsityötuntien aikana ja vanhemmille yleisesti arviointikeskustelujen aikana

1. Jaksotus

* käsityöopetus jaksotetaan kolmeen jaksoon jokaisella luokka-asteella (pehmeät materiaalit, kovat materiaalit, yhteisjakso)
* jaksojen pituudet voivat vaihdelle luokittain ja luokka-asteittain